חברי המשלחת
תג המשלחת
**משלחת מס' 23** (באנגלית: **Expedition 23**) הייתה משלחת לתחנת החלל הבין-לאומית שפעלה מ-18 במרץ 2010 ועד ל-2 ביוני 2010. מפקד המשלחת היה אולג קוטוב מרוסיה. פעילות המשלחת נמשכה 75 ימים.

הרכב המשלחת
-----------

| שם | תפקיד | חללית הגעה | 18.3–4.4.2010 | 4.4.2010–2.6.2010 | חללית חזרה | הערות |
| --- | --- | --- | --- | --- | --- | --- |
| רוסיהרוסיה אולג קוטוב | מפקד המשלחת | סויוז TMA-17 |  |  | סויוז TMA-17 | מפקד טיסה של חללית "סויוז TMA-17", חבר משלחת מס' 22 ו-23 כמפקד |
| יפןיפן סואיטי נוגוטי | מהנדס טיסה | סויוז TMA-17 |  |  | סויוז TMA-17 | חבר במשלחת מס' 22 ו-23 |
| ארצות הבריתארצות הברית תימוטי קרימר | מהנדס טיסה | סויוז TMA-17 |  |  | סויוז TMA-17 | חבר במשלחת מס' 22 ו-23 |
| רוסיהרוסיה אלכסנדר סקבורצוב | מהנדס טיסה | סויוז TMA-18 |  |  | סויוז TMA-18 | מפקד טיסה של חללית "סויוז TMA-18", חבר משלחת מס' 23 ו-24 |
| רוסיהרוסיה מיכאיל קורניינקו | מהנדס טיסה | סויוז TMA-18 |  |  | סויוז TMA-18 | חבר משלחת מס' 23 ו-24 |
| ארצות הבריתארצות הברית טרייסי קולדוול דייסון | מהנדסת טיסה | סויוז TMA-18 |  |  | סויוז TMA-18 | חברה במשלחת מס' 23 ו-24 |

פעילות המשלחת
-------------

פעילות המשלחת החלה ב-18 במרץ 2010 עם עזיבת חללית סויוז TMA-16 בה היה מפקד המשלחת מס' 22 ג'פרי ויליאמס וחלק מצוותו. בשלב ראשון המשלחת כללה אולג קוטוב, סואיטי נוגוטי ותימוטי קרימר שהיו חלק של משלחת מס' 22.

ב-4 באפריל לתחנת החלל הגיע חללית סויוז TMA-18 עם 3 חברי המשלחת החדשים. החללית התחברה למודול "פואיסק".

ב-7 באפריל לתחנת החלל התחברה מעבורת החלל דיסקברי במסגרת משימה STS-131 בפיקוד של אלן פוינדקסטר. המעברות התחברה למודול הרמוני. בנוסף לאספקה חדשה הובאו ציוד מעבדה בעזרת המודול הלוגיסטי הרב תכליתי "לאונרדו". בנוסף, היא הביאה מבנה נשיאה רב תכליתי קל משקל לנשיאת ניסויים. משימה זו הביאה גם ציוד שישמש לתצפית על כדור הארץ מחלונות התחנה, כדי לעקוב אחר שינויי אקלים ונזקי מזג אוויר לגידולים חקלאיים. הם התנתקו מתחנת החלל ב-17 באפריל וחזרה לכדור הארץ.

ב-1 במאי לתחנת החלל הגיע חללית אספקה פרוגרס M-05M עם אספקה חדשה בהיקף של 2,585 ק"ג. היא התחברה למודול "פירס". נותקה מתחנת החלל באוקטובר.

ב-12 במאי סויוז TMA-17 נותקה מתחנת החלל וכעבור 15 דקות חוברה למודול "זבזדה".

ב-16 במאי לתחנת החלל התחברה מעבורת החלל אטלנטיס במסגרת משימה STS-132 בפיקוד של קנת האם. המעברות התחברה למודול הרמוני. בנוסף לאספקה חדשה הובאו חלקי חילוף בעזרת מנשא מטען משולב. בנוסף, מביאה המעבורת "מודול מחקר זעיר", מודול רוסי בשם "ראסווט", שיוצמד לחלקו התחתון של מודול "זאריה". למודול זה יוצמדו מבחוץ רדיאטור, תא חיבור לוויסות אוויר ליוצאים לחלל, וזרוע רובוטית נוספת, של סוכנות החלל האירופית, המתוכננת להעביר ניסויים ממנעל אוויר רוסי ולהניח אותם בצד החיצוני של התחנה. המעבורת התנתקה מתחנת החלל ב-23 במאי וחזרה לכדור הארץ.

ב-2 ביוני קוטוב, נוגוטי וקרימר נכנסו לחללית סויוז TMA-17 וחזרו לכדור הארץ. אחריות על תחנת החלל עברה למשלחת מס' 24.

חברי המשלחת ביצעו כ-130 ניסויים מדעים בתחומים שונים.

קישורים חיצוניים
----------------

* 

* אתר האינטרנט הרשמי של משלחת מס' 23 לתחנת החלל הבין-לאומית

ויקישיתוף מדיה וקבצים בנושא **משלחת מס' 23 לתחנת החלל הבין-לאומית** בוויקישיתוף
* תיאור פעילות באתר רוסקוסמוס
* מידע מאתר נאס"א
* פעילות משלחת מס' 23 בתחנת החלל הבין-לאומית
* פעילות חללית M-05M

| תחנת החלל הבין-לאומית - משלחות |
| --- |
| 

|  |
| --- |
| 1 • 2 • 3 • 4 • 5 • 6 • 7 • 8 • 9 • 10 • 11 • 12 • 13 • 14 • 15 • 16 • 17 • 18 • 19 • 20 • 21 • 22 • 23 • 24 • 25 • 26 • 27 • 28 • 29 • 30 • 31 • 32 • 33 • 34 • 35 • 36 • 37 • 38 • 39 • 40 • 41 • 42 • 43 • 44 • 45 • 46 • 47 • 48 • 49 • 50 • 51 • 52 • 53 • 54 • 55 • 56 • 57 • 58 • 59 • 60 • 61 • 62 • 63 • 64 • 65 • 66 • 67 • 68 • 69 • 70 |

 |